Kiinan Grand Prix 2025

Kiinan Grand Prix 2025 (virallisesti Formula 1 Heineken Chinese Grand Prix 2025) oli Formula 1 -kauden toinen osakilpailu, joka ajettiin 23. maaliskuuta Shanghain moottoriradalla Shanghaissa Kiinassa.
McLarenin Oscar Piastri voitti osakilpailun, ennen tallikaveriaan Lando Norrisia ja kolmanneksi sijoittunutta George Russellia.
Kilpailun päättymisen jälkeen molemmat Ferrarit hylättiin, kuten myös Alpinen Pierre Gasly.
Ennen Grand Prix -viikonloppua.
Kiinan Grand Prix oli kauden toinen osakilpailu. Kauden ensimmäinen sprintti osakilpailu järjestettiin viikonlopun aikana. 
Formula 1 -sarjassa muun muassa Jordan Grand Prix'n perustajana ja tallipäällikkönä toiminut Eddie Jordan menehtyi ennen Grand Prix -viikonloppua. Ennen sunnuntain kilpailua kuljettajat, tallit ja Formula 1 -sarjan johtajat kokoontuivat yhteen Shanghain radan pääsuoralle muistamaan Jordania.
Sääntömuutos.
Kansainvälinen autoliitto FIA kertoi Australian Grand Prix -viikonlopun jälkeen havainneensa Australian osakilpailussa joidenkin tallien takasiipien joustaneen kovassa vauhdissa enemmän kuin mitä FIA oli aiemmin linjannut. Aiemmin FIA oli linjannut, ettei takasiiven ylempi osa saa taipua heidän suorittamassa mittauksessa yli kahta millimetriä. Tallit läpäisivät viikonlopun aikana FIA:n suorittamat mittaukset, mutta FIA huomasi televisiokuvien perusteella, että joidenkin tallien takasiivet taipuivat sääntöjen vastaisesti. FIA määräsi uuden säännön taipuisuudelle. Jatkossa takasiipi saa taipua mittauksessa vain 0,5 millimetriä. Muutoksen tullessa nopealla aikataululla, Kiinassa talleilla oli vielä 0,25 millimetrin lisätoleranssi. Kauden kolmannesta osakilpailusta eteenpäin 0,5 millimetrin raja on ehdoton.
Perjantain harjoitus.
Lando Norris oli nopein perjantain ainoissa harjoituksissa. McLaren -kuljettaja oli nopein ajalla 1.31,504 ennen toiseksi sijoittunutta Ferrarin Charles Leclercia sekä tallikaveriansa Oscar Piastria.
Harjoitukset keskeytettiin punaisella lipulla, kun Jack Doohan ilmoitti voimansiirto-ongelmista Alpinessaan ja hänen autonsa sammuessa radan varteen.
Sprinttikilpailu.
Aika-ajot.
Ferrarin Lewis Hamilton ajoi sprinttikilpailun paalupaikalle. Toiseksi ajoi Red Bullin Max Verstappen ja kolmanneksi McLarenin Oscar Piastri. Hamilton ajoi paalupaikalle ajalla 1.30,849, joka oli samalla Shanghain radan uusi rataennätys.
Sprinttikilpailu.
Lewis Hamilton voitti paalupaikalta lauantaina ajetun sprinttikilpailun. Voitto oli Hamiltonin ensimmäinen Ferrarilla ja samalla Hamiltonin uran ensimmäinen sprinttiosakilpailu voitto. Toiseksi sijoittui McLaren -kuljettaja Oscar Piastri ja kolmanneksi Red Bullin Max Verstappen.
Aika-ajot.
Autoihin sai tehdä muutoksia sprinttikilpailun jälkeen ennen lauantain aika-ajoja.
Oscar Piastri ajoi ensimmäisen kerran urallaan paalupaikalle. Toiseksi aika-ajoissa sijoittui George Russell, kolmanneksi Piastrin tallikaveri Lando Norris ja neljänneksi Max Verstappen.
Q1.
Ensimmäisen aika-ajo osion jälkeen ensimmäisellä sijalla oli McLarenin Lando Norris. Osion jälkeen karsiutuivat Pierre Gasly, Oliver Bearman, Jack Doohan, Gabriel Bortoleto sekä Red Bull -tallin Liam Lawson
Q2.
Toisen aika-ajo osion nopein oli Lando Norris. Osion jälkeen jatkosta putosivat Esteban Ocon, Nico Hülkenberg, Fernando Alonso, Lance Stroll sekä Carlos Sainz.
Q3.
Oscar Piastri oli kolmannen aika-ajo osion nopein ja varmisti uransa ensimmäisen paalupaikan. Toiseksi sijoittui George Russell, komanneksi Lando Norris, neljänneksi Max Verstappen. Ferrarin kuljettajat sijoittuvat olivat viides ja kuudes. Hamilton sijoittui Leclercin edelle. Isack Hadjar sijoittui seitsemänneksi ennen Kimi Antonellia. Yhdeksänneksi sijoittui Yūki Tsunoda ja kymmenenneksi Alexander Albon.
Kilpailu.
Aika-ajoissa viimeiselle sijalle sijoittunut Red Bullin Liam Lawsonin autoon tehtiin muutoksia aika-ajon jälkeen ja tämän sääntörikkeen vuoksi hänen oli lähdettävä kilpailuun varikolta.
Kilpailun lähdössä toisesta ruudusta lähtenyt George Ruseell yritti ohittaa paalupaikalta startanneen Oscar Piastrin, mutta joutui jättäytymään pois yrityksestään, jonka vuoksi Lando Norris pystyi ohittamaan Russelin ja siirtymään kilpailussa toiselle sijalle. Ferrari -kuljettaja Charles Leclerc osui ensimmäisissä mutkissa tallikaverinsa Lewis Hamiltonin takarenkaaseen ja rikkoi samalla oman autonsa etusiipeä. Gabriel Bortoleto menetti autonsa hallinnan yrittäessään ohittaa Oliver Bearmania radan 7. mutkassa. Fernando Alonso joutui keskeyttämään kilpailunsa jarruvian vuoksi.
Varikkopysähdykset.
Pierre Gasly oli ensimmäinen kuljettaja, joka pysähtyi vaihtamaan renkaita kierroksella 11, siirtyen ajamaan kovilla renkailla. Yūki Tsunoda onnistui ohittamaan Kimi Antonellin pysähtymällä aiemmin ja saavuttamalla näin etua saatuaan ajettua nopeamman kierrokset tuoreemmalla rengasseoksella. Lähempänä kilpailun kärkeä Lewis Hamilton ja Max Verstappen olivat ensimmäiset, jotka tekivät varikkopysähdyksen vaihtaen koville renkaille. Kilpailua johtanut Oscar Piastri, Norris, Russell ja Leclerc jatkoivat matkaansa, samoin kuin Albon, Stroll, Sainz, Bearman, Lawson ja Hulkenberg.
Piastri ja Russell pysähtyivät yhdessä kierroksella 15 ja Norris sekä Leclerc pysähtyivät kierrosta myöhemmin. Pysähdysten vuoksi Williamsin -kuljettaja Alexander Albon nousi hetkellisesti kilpailun johtoon hänen syntymäpäivänään.
Kilpailun loppu.
Racing Bullit kävivät kamppailuun Jack Doohanin kanssa. Tsunoda löysi tavan ohittaa Doohanin, mutta Hadjar ajautui radalta yrittäessää ohittaa Doohania radan toiseksi viimeisessä mutkassa 46. kierroksella. Doohan sai myöhemmin 10 sekunnin aikarangaistuksen toisen kuljettajan radalta työntämisestä ja keräsi kaksi rangaistuspistettä itselleen. Tsunoda joutui yllättäen kolmannelle varikkopysähdykselleen kilpailussa, kun osa hänen omasta etusiivestään irtosi itsestään. 
Kilpailun johdossa alkoi draamaa McLarenilla, kun Norris raportoi jarrujensa olevan "pitkät" ja varikolta vahvisti, että tilanne vain pahenisi kilapilun loppuun asti, mikä saattoi vaarantaa heidän sijoituksensa kilpailun johdossa.
Paalupaikalta kilapiluun lähtenyt Oscar Piastri piti hallinnan viimeisillä kilometreillä ja varmisti McLarenin toisen voiton kaudella 2025. Voitto oli samalla kolmas peräkkäisen tallin voitettua viime kauden viimeisen Abu Dhabin Grand Prix'n. Lando Norris sijoittui kilapilun toiseksi ylitettyään maaliviivan vain 1,3 sekuntia ennen Russellia.
Max Verstappen oli neljäs ennen Leclercia ja Hamiltonia. Esteban Ocon oli yksi kilpailun tähdistä ja nappasi seitsemännen sijan Antonellin, Albonin ja Bearmanin edestä. Haasin molempien kuljettajien saadessa pisteitä Alpine oli ainoa talli, joka ei ole vielä saanut pisteitä kaudella 2025.
Hylkäykset kilpailun päättymisen jälkeen.
Kilpailun päättymisen jälkeen ilmoitettiin, että Charles Leclerc ja Pierre Gasly olivat tutkinnan kohteena liittyen autojensa painoon. Lisäksi Lewis Hamilton oli tutkinnan alla epäilystä teknisten sääntöjen rikkomuksista. Kaikki kolme hylättiin autojen sääntöjen vastaisuuden vuoksi. Leclercin ja Gaslyn autot olivat painoltaan alle sallitun rajan.
DHL Fastest Lap.
Kaudesta 2007 asti DHL on palkinnut Formula 1 -kilpailun nopeimman kierroksen ajaneen kuljettajan DHL Fastest Lap Award -palkinnolla. Palkinnon saa se kuljettaja, joka ajaa eniten nopeimpia kierroksia kauden aikana. Kilpailun nopeimman kierroksen ajoi Lando Norris ajalla 1.35,454 kierroksella 53.
DHL Fastest Pitstop.
Kilpailun nopeimman varikkopysähdyksen teki Ferrari-talli kuljettajansa Charles Leclercin kanssa kierroksella 15. Pysähdys kesti 2,05 sekuntia. Leclerc sai palkinnon, vaikkakin hänen kilpailutuloksensa hylättiin kilpailun jälkeen.
Driver of the Day.
Vuodesta 2016 Formula 1 -sarjassa ovat katsojat pystyneet äänestämään "Driver of the Day" (suom. "päivän kuljettajaa") Formula1.com virallisella verkkosivulla. Kiinan Grand Prix'n äänestyksen voitti Kimi Antonelli.
Kilpailun jälkeen.
Red Bull -talliin kaudeksi 2025 siirtynyt ja samalla kokeneen meksikolaiskuljetta Sergio Perezin korvannut Liam Lawson oli jo kauden toisen kilpailun jälkeen potkuhuhujen alla. Lawsonin kausi oli alkanut keskeytyksellä Australian Grand Prix'ssa ja 12. sijalla Kiinan Grand Prix'ssa. Molempiin kilpailuihin hän oli startannut varikolta.
27. maaliskuuta 2025 Red Bull ilmoitti, että Racing Bulls -kuljettaja Yūki Tsunoda korvaa Lawsonin kauden kolmannesta osakilpailusta lähtien. Lawson siirtyi Tsunodan tilalle Racing Bulls -tallin toiseksi kuljettajaksi.